sagorsarker/bangla-wikipedia huggingface dataset:
আফজাল তাহির

আফজাল তাহির (জন্ম: ৪ জানুয়ারি ১৯৪৯) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন যিনি ৭ অক্টোবর ২০০৫ তারিখে পাকিস্তান নৌবাহিনী প্রধান হিসেবে অভিষিক্ত হন অ্যাডমিরাল শহীদ করিমুল্লাহর এ দায়িত্ব শেষ হওয়ার পর।
১৯৬৭ সালে আফজাল পাকিস্তান নৌবাহিনীতে যোগ দিয়েছিলেন এবং কমিশন পেয়েছিলেন ১৯৭০ সালে, তার সার্ভিস নম্বর করা হয়ঃ পিএন - ১১২৬। তিনি অপারেশন্স শাখায় কমিশন পেয়েছিলেন। আফজাল একজন সারফেস ওয়ারশিপ অফিসার এবং নৌ বৈমানিক হিসেবে প্রশিক্ষণ নেন। ১৯৭১ সালে তিনি লেফটেন্যান্ট পদবীতে ভারতের সাথে যুদ্ধে জড়িয়ে পড়েন, তিনি আক্রমণকারী একটি যুদ্ধ জাহাজে ছিলেন। ১৯৮২ সালে তিনি লেফটেন্যান্ট কমান্ডার হন, এর আগে তিনি স্বল্পকাল অ্যাডমিরাল কেরামত রহমান নিয়াজির ফ্ল্যাগ লেফটেন্যান্ট হিসেবে কাজ করেন।
১৯৮৫ সালে তিনি পাকিস্তান নৌবাহিনীর নৌ বিমান শাখার একজন অপারেশন্স স্টাফ কর্মকর্তা হিসেবে নিয়োগ পান। ১৯৮৮ সালে কমান্ডার পদবীতে উন্নীত হন তিনি এবং নৌ স্টাফ কোর্স এরই মাঝে সম্পন্ন করেন পাকিস্তান নৌবাহিনী ওয়ার কলেজ থেকে। ১৯৯০ সালে ক্যাপ্টেন পদবীতে পদোন্নতি পেয়ে তিনি পিএনএস মেহরান (পাকিস্তান নৌবাহিনীর একটি বিমান ঘাঁটি) - এর অধিনায়ক হন।
১৯৯৭ সালে তিনি পাকিস্তান নৌবাহিনীর বিমান শাখার পরিচালক হন; এই বছর তিনি কমোডোর পদবীতে উন্নীত হন। রিয়ার অ্যাডমিরাল হন ২০০০ সালে এবং নৌ সদরে বদলী হন উপ নৌ প্রধান (অপারেশন্স) হিসেবে। ২০০৩ সালে তিনি উপ নৌ প্রধান (পার্সোনেল) হন, এই সময়কালে তিনি ভাইস অ্যাডমিরাল হন; ২০০৫ সালের ৭ অক্টোবর পূর্ণ অ্যাডমিরাল হন।
১২ (সংখ্যা)

১২ (সংখ্যা)
১২ (বারো) হলো ১১ এর পরবর্তী এবং ১৩ এর পূর্ববর্তী একটি স্বাভাবিক সংখ্যা। বারো একটি উৎকৃষ্ট উচ্চতর যৌগিক সংখ্যা, যা ২, ৩, ৪ এবং ৬ দ্বারা বিভাজ্য।
এটা হলো বৃহস্পতির একবার কক্ষপথে আবর্তনের বছর সংখ্যা। এটি গ্রেগরীয় বর্ষপঞ্জি এবং দিনের সময়ের একক সহ সময় পরিমাপের অনেক পদ্ধতির কেন্দ্রবিন্দু এবং প্রায়শই বিশ্বের প্রধান ধর্মগুলোতে ব্যবহৃত হয়।
১২ হলো সবচেয়ে ছোটো সমৃদ্ধ সংখ্যা, কারণ, এটি ক্ষুদ্রতম পূর্ণসংখ্যা যার প্রকৃত উৎপাদকের যোগফল সংখ্যাটি থেকে থেকে বড়; যেমন- (১+২+৩+৪+৬ = ১৬)। ১২ একটি সাবলাইম সংখ্যা, এটি এমন সংখ্যা যার নিখুঁত সংখ্যক উৎপাদক রয়েছে, এর উৎপাদক বা গুণনীয়কগুলোর যোগফলও নিখুঁত সংখ্যা। যেহেতু, ১২ এর প্রকৃত উৎপাদকের সাবসেট (৪ এর ব্যতীত) এর যোগফল বারো, সেহেতু, ১২ একটি সেমিপারফেক্ট সংখ্যা। (অর্থাৎ ১ + ২ + ৩ + ৬ = ১২) 
যদি একটি বিজোড় নিখুঁত সংখ্যার আকার 12"k" + 1 হয়, তবে এর অন্তত "বারোটি" স্বতন্ত্র মৌলিক গুণনীয়ক রয়েছে।
১২ বাহু বিশিষ্ট বহুভুজকে ডোডেকাগন বা দ্বাদশভুজ বলা হয়। ১২টি তল বিশিষ্ট পলিহেড্রনকে ডোডেকাহেড্রন বলা হয়। সুষম ঘনক এবং অক্টাহেড্রন বা অষ্টকোণ উভয়ের ১২টও প্রান্ত আছে। অন্যদিকে, সুষম ইকোসাহেড্রনের "১২টি শীর্ষবিন্দু" আছে।
১২ একটি পেন্টাগোনাল সংখ্যা বা পঞ্চকোণ সংখ্যা। কেপলারের উপপাদ্য অনুসারে, ঘনতম ত্রিমাত্রিক ল্যাটিস গোলক প্যাকিং এর ক্ষেত্রে প্রতিটি গোলক ১২টি অন্য গোলককে স্পর্শ করে এবং এটি প্রায় নিশ্চিতভাবে গোলকের "যেকোনো বিন্যাসের জন্য সত্য"। এছাড়াও, ১২ তিন মাত্রার কিসিং সংখ্যা।
১২ হলো সবচেয়ে ছোট ভর যাতে কাস্প আকৃতি হয়। এই কাস্প আকৃতি হল ডিস্ক্রিমিন্যান্ট Δ("q") যার ফুরিয়ার সহগগুলো রামানুজন -ফাংশন বা রামানুজনের জেটা অপেক্ষক দ্বারা দেওয়া যায় এবং যা (একটি ধ্রুব গুণক পর্যন্ত) 24তম শক্তির ডিডেকাইন্ড ইটা ফাংশন। এই সত্যটি গণিতের ১২ সংখ্যার আকর্ষণীয় উপস্থিতির একটি নক্ষত্রপুঞ্জের সাথে সম্পর্কিত যা −1 এ রিম্যান জেটা ফাংশন এর মান থেকে শুরু করে ζ(−1) = <nowiki>−
ভারতের উপরাষ্ট্রপতি নির্বাচন, ১৯৯২

১৯৯২ সালের ভারতীয় উপরাষ্ট্রপতি নির্বাচন ১৯ আগস্ট ১৯৯২ তারিখে ভারতের উপরাষ্ট্রপতি নির্বাচনের জন্য অনুষ্ঠিত হয়। কে. আর. নারায়ণন কাকা জোগিন্দর সিংকে পরাজিত করে ভারতের ৯ম উপরাষ্ট্রপতি নির্বাচিত হন। ৭০১ বৈধ ভোটের মধ্যে নারায়ণন ৭০০টি ভোট পান, যেখানে সিং শুধুমাত্র একটি ভোট পান। নির্বাচনের সময়, উপরাষ্ট্রপতি পদটি খালি ছিল কারণ অধিষ্ঠিত শঙ্কর দয়াল শর্মা রাষ্ট্রপতি নির্বাচনে জয়লাভের পরে রাষ্ট্রপতি হিসাবে ইতিমধ্যেই শপথগ্রহণ করেছেন।
ভারতের উপরাষ্ট্রপতি নির্বাচন, ১৯৮৭

১৯৮৭ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচন করার জন্য ১৯৮৭ সালের মাঝামাঝি সময়ে অধিষ্ঠিত রামাস্বামী ভেঙ্কটরমণের রাষ্ট্রপতি হিসেবে নির্বাচিত হওয়ার পর পদত্যাগের পর অনুষ্ঠিত হয়। শঙ্কর দয়াল শর্মা নিবন্ধনের চূড়ান্ত দিনে ২১ আগস্ট ১৯৮৭-এ বিনা প্রতিদ্বন্দ্বিতায় নির্বাচিত ঘোষিত হন। নির্বাচনে একাধিক প্রার্থী প্রতিদ্বন্দ্বিতা করলে তা ১৯৮৭ সালের ৭ সেপ্টেম্বর অনুষ্ঠিত হতো।
শশিশেখর বসু

শশিশেখর বসু ( ১৮ আগস্ট ১৮৭৪ – ২৬ ফেব্রুয়ারি ১৯৫৫ ) ছিলেন একজন বাঙালি লেখক ও প্রাবন্ধিক, যিনি মূলত হাস্যরসাত্মক রচনা লিখতেন। ইংরাজি ভাষায় সাহিত্যরচনায় কৃতিত্ব অর্জন করলেও, তিনি কিন্তু বাংলা সাহিত্যে তেমন অবদান রাখতে পারেননি। 
শশিশেখরের জন্ম ১৮৭৪ খ্রিস্টাব্দের ১৮ আগস্ট ( ১২৮১ বঙ্গাব্দের ১ ভাদ্র) তৎকালীন বেঙ্গল প্রেসিডেন্সির অধুনা বিহার রাজ্যের দ্বারভাঙ্গায় পিতার কর্মস্থলে। তবে পৈতৃক নিবাস ছিল অবিভক্ত বাংলার অধুনা পশ্চিমবঙ্গের নদীয়া জেলার উলা বীরনগরে। পিতা পণ্ডিত ও দার্শনিক চন্দ্রশেখর বসু ছিলেন দ্বারভাঙ্গা রাজ-এস্টেটের দেওয়ান এবং মাতা লক্ষ্মীমণি। তাঁদের পাঁচ কন্যা ও চার পুত্র - মোট নয় সন্তানের জ্যেষ্ঠ হলেন শশিশেখর। তাঁর অন্য অনুজেরা হলেন, বাংলা সাহিত্যে পরশুরাম ছদ্মনামে খ্যাত রাজশেখর, গিরীন্দ্রশেখর ও কৃষ্ণশেখর। সকলেরই শৈশব কেটেছে দ্বারভাঙ্গায় এবং স্কুলের পড়াশোনাও। শশিশেখর দ্বারভাঙার রাজ হাই স্কুল থেকে কৃতিত্বের সঙ্গে এন্ট্রান্স পাশ করে কিছুদিন পাটনা কলেজে ও পরে কলকাতার প্রেসিডেন্সি কলেজেপড়েন। কিন্তু গতানুগতিক শিক্ষার প্রতি তার আগ্রহ না থাকার কারণে পরবর্তীতে ছাত্রজীবনের ইতি ঘটান। তবে অল্প বয়স থেকেই তার ইংরাজী ভাষার প্রতি ভালোবাসার টানে সাহিত্যরচনা শুরু করেন। তার ষোল-সতের বৎসর বয়সে প্রথম রচনা ইংরাজী এলাহাবাদের ‘পায়োনিয়ার’ পত্রিকায় প্রকাশিত হয়। 
পডাশোনা ছেড়ে দিয়ে শশিশেখর কলকাতায় ১৪ নম্বর পার্শিবাগান লেনের নিজস্ব বাড়িতে ‘দ্য ক্যালকাটা ইন্টেলিজেন্স লিমিটেড’ নামে এক সংবাদ সরবরাহ প্রতিষ্ঠান গড়ে তোলেন। কিন্তু ভালো না চলার কারণে সেটি বন্ধ করে দেন। কিছুদিন উত্তর প্রদেশের এলাহাবাদ ও লখনউ বিলাসবহুল হোটেল ব্যবসা শুরু করেন। সেটিও ভালো না চলায় সেটিও গুটিয়ে কলকাতায় চলে আসেন এবং ফ্রিল্যান্স জার্নালিস্টের কাজ শুরু করেন। সেই সঙ্গে তার পছন্দের কিছু লেখালেখি। রচনাগুলি হাস্যরসাত্মক হওয়ার কারণে অচিরেই রসিকমহলে সমাদৃত হয়। কলকাতার ইংলিশম্যান, এলাহাবাদের পায়োনিয়ার এবং জওহরলাল নেহরুর ইন্ডিপেনডেন্ট প্রভৃতি ইংরাজি পত্রিকায় নিয়মিত প্রকাশিত হতে থাকে। গুরুপ্রসাদ সেন প্রবর্তিত বিহারের প্রথম ইংরাজী পত্রিকা “বেহার হেরাল্ড”-এ “ESOBSS” (তার সংক্ষিপ্ত নাম ইংরেজীতে S S BOSE উল্টোকরে) নামে তিনি হাস্যরসাত্মক প্রবন্ধ লিখতেন। 
তার নির্বাচিত গদ্য ও পদ্য রচনার সংকলন গ্রন্থ— “হিউমারাস স্কেচেস” এলাহাবাদের পায়োনিয়ার পত্রিকা হতে প্রকাশিত হয়। শশিশেখর তার দীর্ঘ ৮১ বৎসর বয়সের ৬৫ বৎসরই নিরলসভাবে ইংরাজী সাহিত্যরচনায় ব্যাপ্ত ছিলেন। ৭৮ বৎসর বয়সে জীবন সায়াহ্নে এসে বাংলায় লেখা শুরু করেন। বসু বাড়ীতে বহু বিশিষ্ট জনের আনাগোনা এবং মজলিশি আড্ডা লেগেই থাকত। শশিশেখরের আগাগোড়াই ছিল মজলিশি কথনভঙ্গি। স্বাভাবিকভাবেই সেই আড্ডার প্রভাবে তার জীবন ও সাহিত্য রচনায় সরসতার সুস্পষ্ট ছাপ প্রতিফলিত হয়েছে। বাংলায় লেখা তার একমাত্র বাইশটি সরস কাহিনীর সংকলন — “যা দেখেছি যা শুনেছি” বাংলার পাঠকমহলে অত্যন্ত জনপ্রিয় হয়েছিল। 
১৯৫৫ খ্রিস্টাব্দের ২৬ ফেব্রুয়ারি ( ১৩৬১ বঙ্গাব্দের ১৪ ফাল্গুন) শশিশেখর বসু কলকাতায় ৮১ বৎসর বয়সে প্রয়াত হন।
এলজিন স্ট্রিট, ব্যাকাপ

এলজিন স্ট্রিট, ইংল্যান্ডের ল্যাঙ্কাশায়ারের ব্যাকাপে অবস্থিত একটি অল্পদৈর্ঘ্যের সড়ক। এটি বিশ্বের সবচেয়ে ছোট রাস্তাগুলির মধ্যে একটি, এর দৈর্ঘ্য মাত্র। ২০০৬ সালের নভেম্বর পর্যন্ত সড়কটি সবচেয়ে ছোট সড়ক হিসেবে ব্রিটিশ ও বিশ্বরেকর্ড ধারণ করেছিল। গিনেস বিশ্ব রেকর্ড স্কটল্যান্ডের কেইথনেসে অবস্থিত, মাত্র দৈর্ঘ্যের এবিনেজার প্লেস, উইককে বিশ্বের সবচেয়ে ছোট রাস্তার স্বীকৃতি দিলে, এটি দ্বিতীয় অবস্থানে চলে আসে।
এলজিন স্ট্রিটে একটি মাত্র বাসস্থানের ঠিকানা আছে। সড়কটিতে ব্যাঙ্ক স্ট্রিট এবং লর্ড স্ট্রিটের মধ্য দিয়ে একটি পায়ে চলার পথ দিয়ে প্রবেশ করা যায়। এই পায়ে হাটা পথ এবং সিড়ি পরবর্তীতে নির্মাণের ফলে যানবাহনের গতায়ন বন্ধ হয়ে গেছে। উপরের রেলিং থেকে রাস্তাটি দেখা যায়।
ভারতের উপরাষ্ট্রপতি নির্বাচন, ১৯৮৪

১৯৮৪ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ২২ আগস্ট ১৯৮৪ তারিখে অনুষ্ঠিত হয়েছিল। নির্বাচনে বি. সি. কাম্বলেকে পরাজিত করার পর রামাস্বামী ভেঙ্কটরমণ এই পদের জন্য নির্বাচিত হন।
কারাগারগা

কারাগারগা শুধুমাত্র সদস্যদের জন্য ইন্টারনেট ফোরাম, বিটটরেন্ট সনাক্তকরণ, এবং নথি আদান-প্রদান সংরক্ষণাগার ওয়েবসাইট যা প্রাথমিকভাবে অস্পষ্ট বা বিরল বলে বিবেচিত চলচ্চিত্র আদান-প্রদান ও ডাউনলোড করার জন্য ব্যবহৃত হয়। ওয়েবসাইটের সদস্যদের সম্প্রদায় "সারা বিশ্ব থেকে আর্টহাউস, কাল্ট, ক্লাসিক, পরীক্ষামূলক এবং বিরল চলচ্চিত্রগুলির একটি বিশাল সমৃদ্ধ গ্রন্থাগার তৈরি করার জন্য নিবেদিত।" কারাগারগা জনসাধারণের জন্য বন্ধ, এবং শুধুমাত্র সক্রীয় সদস্য হতে আমন্ত্রণ প্রাপ্তির মাধ্যমে প্রবেশযোগ্য।
কারাগারগা ওয়েবসাইটের সংরক্ষণাগারে কয়েক হাজার চলচ্চিত্র রয়েছে, যার মধ্যে অনেকগুলি অধিগ্রহণ বা অন্য উপায়ে দেখার জন্য উপলব্ধ নয়। হলিউড প্রযোজনা বা মূলধারার ব্লকবাস্টার বলে বিবেচিত চলচ্চিত্র আপলোড করার ব্যাপারে ওয়েবসাইটের মডারেটরদের দ্বারা সদস্যদের প্রতি নিষিদ্ধ করা হয়েছে৷ সংরক্ষণাগারে বই, ম্যাগাজিন, অ্যালবাম এবং টেলিভিশন ধারাবাহিকও রয়েছে। শেয়ারিং মিডিয়ার বাইরে, সদস্যরা আগে উপলব্ধ করা হয়নি এমন ভাষায় চলচ্চিত্রের জন্য সাবটাইটেল তৈরি করতেও পরিচিত, যেমন ইরানী পরিচালক সোহরাব শহীদ-সেলেসের বেশ কয়েকটি চলচ্চিত্রের ইংরেজি সাবটাইটেল এই ওয়েবসাইট থেকে করা হয়েছে।
হেমিডাকটাইলাস ফ্লাভিভিরিডিস

হেমিডাকটাইলাস ফ্লাভিভিরিডিস হল একধরনের টিকটিকি। এদের হলুদ-উদর টিকটিকি বা উত্তরীয় ঘরোয়া টিকটিকি (Northern house gecko) বলা হয়।
এটি মিশর (ইসমাইলিয়া, সিনাই উপদ্বীপ), সৌদি আরব, কাতার, ওমান, ইরাক, ইরান, আফগানিস্তান, বাংলাদেশ, নেপাল, পাকিস্তান, ভারত, আর্জেন্টিনা, সুকাত্রা দ্বীপ (ইয়েমেন), উত্তর সোমালিয়া, সুদান, ইথিওপিয়া, ইরিত্রিয়া প্রভৃতি দেশে পাওয়া যায়।
সঞ্চিতা ভট্টাচার্য

সঞ্চিতা ভট্টাচার্য (জন্ম: ১৯ ফেব্রুয়ারি ১৯৯২) হলেন একজন ভারতীয় নেপথ্য সঙ্গীতশিল্পী, সুরকার এবং সঙ্গীত প্রযোজক। তিনি ২০০৬ সালে মাত্র ১৪ বছর বয়সে জি টিভির সা রে গা মা পা লি'ল চ্যাম্পস প্রতিযোগিতায় বিজয়ী হওয়ার মাধ্যমে সঙ্গীত জগতে পরিচিতি লাভ করেন৷ তিনি বিভিন্ন ভারতীয় ভাষায় চলচ্চিত্র এবং অ্যালবামের জন্য গান রেকর্ড করেছেন এবং নিজেকে ভারতীয় চলচ্চিত্রের একজন নেতৃস্থানীয় নেপথ্য গায়িকা হিসেবে প্রতিষ্ঠিত করেছেন।
ভারতের উপরাষ্ট্রপতি নির্বাচন, ১৯৭৯

১৯৭৯ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ১৯৭৯ সালের মাঝামাঝি সময়ে অনুষ্ঠিত হয়েছিল। এ পদে বিনা প্রতিদ্বন্দ্বিতায় নির্বাচিত হয়েছেন সাবেক প্রধান বিচারপতি মুহাম্মদ হিদায়াতউল্লাহ। নির্বাচনে একাধিক প্রার্থী প্রতিদ্বন্দ্বিতা করলে এটি ২৭ আগস্ট ১৯৭৯-এ অনুষ্ঠিত হতো।
ভারতের উপরাষ্ট্রপতি নির্বাচন, ১৯৭৪

১৯৭৪ সালের ভারতীয় উপরাষ্ট্রপতি নির্বাচন ২৭ আগস্ট ২৯৭৪ তারিখে অনুষ্ঠিত হয়। বসপ্পা ধনপ্পা জত্তী তার প্রতিপক্ষ, নিরাল এনেম হোরোকে পরাজিত করে ভারতের পঞ্চম উপরাষ্ট্রপতি হন।
পরমহংস মণ্ডলী

পরমহংস মণ্ডলী একটি গোপন সামাজিক-ধর্মীয় সংগঠন, যা ১৮৪৯ সালে বোম্বেতে প্রতিষ্ঠিত হয়েছিল। এটি ১৮৪৪ সালে সুরাটে প্রতিষ্টিত মানব ধর্ম সভার সাথে ঘনিষ্ঠ সম্পর্ক ছিল। দুর্গারাম মেহতাজি, দাডোবা পান্ডুরং এবং তার বন্ধুদের একটি দল মিলে সংগঠনটি শুরু করেছিলেন। দাডোবা পান্ডুরং মানবধর্ম সভা ত্যাগ করার পর এই সংগঠনের নেতৃত্ব গ্রহণ করেন। তিনি ১৮৪৮ সালে মানব ধর্ম সভার জন্য "ধর্ম বিবেচন" এবং পরমহংস মণ্ডলীর জন্য "পরমহংসিক ব্রাহ্ম্যধর্ম"-এ তার নীতির রূপরেখা দেন। এটি একটি গোপন সমাজ হিসাবে কর্মকাণ্ড চালাতো এবং বিশ্বাস করা হয় যে ১৮৬০ সালে এর অস্তিত্ব প্রকাশিত হওয়ার ফলে সংগঠনটির বিলুপ্তি ত্বরান্বিত করেছিল।
এটি ১৮৪৯ সালে প্রতিষ্ঠিত মহারাষ্ট্রের প্রথম সামাজিক-ধর্মীয় সংগঠন। এই মন্ডলীর প্রতিষ্ঠাতারা একেশ্বরে বিশ্বাস করতেন। তারা মূলত জাতপাতের নিয়ম ভাঙতে আগ্রহী ছিলেন। তাদের সভায় নিম্নবর্ণের লোকদের রান্না করা খাবার সদস্যরা গ্রহণ করত। মন্ডলী নারী শিক্ষা এবং বিধবা পুনর্বিবাহেরও পক্ষে ছিল।
২০২২ সাফ মহিলা চ্যাম্পিয়নশিপ

২০২২ সাফ মহিলা চ্যাম্পিয়নশিপ ছিল সাফ মহিলা চ্যাম্পিয়নশিপের ৬ষ্ঠ সংস্করণ যেখানে দক্ষিণ এশীয় ফুটবল ফেডারেশনের অন্তর্ভুক্ত জাতীয় দলগুলি প্রতিদ্বন্দ্বিতা করে। নেপালের কাঠমান্ডুতে ২০২২ সালের ৬ সেপ্টেম্বর থেকে ১৯ সেপ্টেম্বর পর্যন্ত এই প্রতিযোগিতা অনুষ্ঠিত হয়।
২০২২ সালের ১৯ সেপ্টেম্বর প্রতিযোগিতার ফাইনালে বাংলাদেশ ও নেপাল মুখোমুখি হয়, এতে বাংলাদেশ জাতীয় মহিলা ফুটবল দল নেপালকে ৩-১ গোলের ব্যবধানে পরাজিত করে তাদের প্রথম শিরোপা অর্জন করে ও ২০২২ সাফ মহিলা চ্যাম্পিয়নশিপের চ্যাম্পিয়ন হয়। ফাইনাল ম্যাচের শুরুতে ১৪ মিনিটে ডান প্রান্ত দিয়ে মনিকার বাড়ানো বলে শামসুন্নাহার বাংলাদেশের পক্ষে প্রথম গোল করেন। ৪১তম মিনিটে হাওয়ায় ভাসানো শটে কৃষ্ণা রানী সরকার দ্বিতীয় গোলটি করেন। তারপর নেপাল ম্যাচে সমতায় ফিরতে মরিয়া হয়ে চেষ্টা করে। ৭০তম মিনিটে কোনাকুনি শটে নেপালের পক্ষে অনিতা বাসনেত একটি গোল করেন। তবে ৭৭তম মিনিটে কৃষ্ণা রানী সরকার বাংলাদেশের পক্ষে তৃতীয় গোলটি করে বাংলাদেশ জয় সুনিশ্চিত করেন।
বাংলাদেশী খেলোয়াড় সাবিনা খাতুন টুর্নামেন্টের সেরা খেলোয়াড় ও সবচেয়ে মূল্যবান খেলোয়াড়ের পুরস্কার জিতেন। এছাড়া সর্বাধিক ৮টি গোল করে তিনি শীর্ষ গোলদাতার পুরস্কারও জিতেন। বাংলাদেশের রূপনা চাকমা সেরা গোলরক্ষকের পুরস্কার জিতেন, তিনি এই টুর্নামেন্টে সর্বাধিক চারটি গোল বাঁচান।
২০২২ সালের ২ জুলাই মাসে, সাফ সাধারণ সভায় ২০২২ সাফ মহিলা চ্যাম্পিয়নশিপের আয়োজক হিসাবে নেপালের নাম ঘোষণা করা হয়। শুরুতে ১২ আগস্ট থেকে সাফ আয়োজন হওয়ার কথা থাকলেও, অখিল নেপাল ফুটবল সংঘের নতুন কমিটি দায়িত্ব নেওয়ায় তা পিছিয়ে সেপ্টেম্বরে আয়োজন করা হয়।
স্বাগতিক নেপাল ছাড়াও দক্ষিণ এশিয়ার আরও ছয়টি দল এই প্রতিযোগিতায় অংশ নেয়। দুই আসর বিরতির পর পাকিস্তান এই টুর্নামেন্টে অংশ নেয়।
টুর্নামেন্ট শেষে নিম্নলিখিত পুরস্কারগুলি দেওয়া হয়। সর্বোচ্চ গোলদাতা, সবচেয়ে মূল্যবান খেলোয়াড় (সেরা খেলোয়াড়) এবং সেরা গোলরক্ষক (সর্বাধিক গোল বাঁচানো গোলরক্ষক) পুরস্কার দেওয়া হয়।
ইসলামি রাজতন্ত্রের তালিকা

'ইসলামি রাজতন্ত্র' হল একটি রাজতন্ত্র যা ইসলাম মেনে চলে। ঐতিহাসিকভাবে বিভিন্ন নামে পরিচিত, যেমন "মামলাকাত" ("রাজ্য"), খিলাফত, সালতানাত, বা আমিরাত, বর্তমান ইসলামী রাজতন্ত্রগুলির মধ্যে রয়েছে:
সিয়াসাত

সিয়াসাত বা সিয়াসাহ বা সিয়াসা () রাজনৈতিক কর্তৃত্বের সাথে যুক্ত একটি আরবি শব্দ। প্রাক-আধুনিক ইসলামী সাহিত্যে এটি রাষ্ট্রীয় শিল্প ও রাষ্ট্রীয় বিষয়ের ব্যবস্থাপনার জন্য ব্যবহৃত হত। এই ব্যবহার আধুনিক আরবীতে "নীতি" ও "রাজনীতি" শব্দের অর্থের জন্ম দিয়েছে। গ্রীক-প্রভাবিত রাজনৈতিক তত্ত্বের ধ্রুপদী ইসলামী রচনাগুলিতে, যেমন আল-ফারাবী এর "আল-সিয়াসাহ আল-মাদানিয়া", এই শব্দটি দর্শনের একটি শাখাকে বোঝায় যা একটি রাষ্ট্র পরিচালনার শিল্প অধ্যয়ন করে। সুন্নি ইসলামিক আইনশাস্ত্রে ("ফিকহ"), শব্দটি 'সিয়াসাহ শরীয়াহ' শব্দবন্ধে আবির্ভূত হয়, যার আক্ষরিক অর্থ শরিয়া অনুসারে শাসন। শব্দগুচ্ছটি সেই মতবাদকে বোঝায়, যাকে কখনও কখনও ইসলামী আইনের রাজনৈতিক মাত্রা বলা হয়, যা মধ্যযুগের শেষের দিকে ইসলামী আইনকে রাষ্ট্রযন্ত্রের ব্যবহারিক চাহিদার সাথে সামঞ্জস্য করার প্রয়াসে বিস্তৃত করা হয়েছিল। এই মতবাদটি রাজনৈতিক কর্তৃত্বের ধর্মীয় উদ্দেশ্যের উপর জোর দিয়েছিল এবং অভিজ্ঞতা ও উপযোগী বিবেচনার প্রয়োজনে ইসলামী আইনের অ-আনুষ্ঠানিক প্রয়োগের পক্ষে কথা বলে। এটি প্রথমে ইসলামী আইনের কঠোর পদ্ধতিগত প্রয়োজনীয়তার দ্বারা উত্থাপিত অসুবিধাগুলির প্রতিক্রিয়া হিসাবে আবির্ভূত হয়েছিল, যা পরিস্থিতিগত প্রমাণকে প্রত্যাখ্যান করেছিল এবং সাক্ষীর সাক্ষ্যের উপর জোর দিয়েছিল, যা "কাজি"-এর সভাপতিত্বে আদালতে ফৌজদারি দোষী সাব্যস্ত করা কঠিন করে তোলে। শরিয়া বিচারক)। প্রতিক্রিয়া হিসাবে, ইসলামী আইনবিদরা সীমিত পরিস্থিতিতে বৃহত্তর পদ্ধতিগত অক্ষাংশের অনুমতি দিয়েছেন, যেমন শাসক পরিষদ দ্বারা পরিচালিত "মাজালিম" আদালতে রাষ্ট্রীয় কর্মকর্তাদের বিরুদ্ধে অভিযোগের বিচার করা এবং ক্ষুদ্র অপরাধের জন্য "সংশোধনমূলক" বিবেচনামূলক শাস্তি প্রয়োগ করা। যাইহোক, মামলুক সালতানাত-এর অধীনে, নন-কাদি আদালতগুলি বাণিজ্যিক ও পারিবারিক আইনে তাদের এখতিয়ার সম্প্রসারিত করেছে, শরিয়া আদালতের সাথে সমান্তরালভাবে চলছে এবং ফিকাহ দ্বারা নির্ধারিত কিছু আনুষ্ঠানিকতা প্রদান করেছে। মতবাদের আরও উন্নয়ন রাষ্ট্রকল্প এবং আইনশাস্ত্রের মধ্যে এই উত্তেজনা নিরসনের চেষ্টা করেছিল। পরবর্তী সময়ে এটিকে জনস্বার্থ বিবেচনায় রাষ্ট্র কর্তৃক করা আইনি পরিবর্তনগুলিকে ন্যায্যতা দেওয়ার জন্য নিযুক্ত করা হয়েছে, যতক্ষণ না সেগুলি শরীয়তের বিরোধী না হয়। এটিকে উসমানীয় শাসকদের দ্বারা "কানুন" নামে পরিচিত প্রশাসনিক, অপরাধমূলক এবং অর্থনৈতিক আইনের একটি সংস্থা জারি করার আহ্বান জানানো হয়েছিল।
কিবলা কম্পাস

কিবলা কম্পাস বা কিবলাহ কম্পাস (কখনও কখনও কিবলা / কিবলাহ সূচকও বলা হয়) হলো মুসলিমদের ব্যবহৃত এমন একধরণের বিশেষ কম্পাস যেটি দ্বারা প্রার্থনা বা নামাজের সঠিক দিক নির্ণয় করা হয়। ইসলামে এই দিকটিকে কিবলা বলা হয়, যা মূলত মক্কা শহরের দিকে বিশেষ করে কাবার দিকে নির্দেশ করে। যেখানে অন্যান্য কম্পাসগুলো শুধুমাত্র উত্তরদিক নির্দেশ করে, সেখানে এই কম্পাসের ডায়ালার বিভিন্ন শহরের অবস্থান অনুযায়ী প্রার্থনার দিক নির্দেশ করে। রে।প্রধান ডায়ালার ছাড়াও ব্যবহারকারীরা নিজেদের অবস্থান অনুযায়ী সেকেন্ডারি পয়েন্টার বা ডায়ালার দ্বারাও প্রার্থনার দিক নির্দেশ করার জন্য কম্পাসকে সেট করতে পারে। প্রার্থনার সঠিক দিক নির্ণয় করার জন্য, একজনকে নিজের অবস্থানের দ্রাঘিমাংশ এবং অক্ষাংশ এবং মক্কা শহর, যেটির দিকে মুখ করতে হবে তা কিছুটা সূক্ষ্মতার সাথে জানতে হয়। একবার এটি নির্ধারণ করা গেলে উক্ত মানগুলি ব্যবহার করে কম্পাসের গোলাকার ত্রিভুজ "(Spherical Triangle)" দ্বারা স্থানীয় মেরিডিয়ান থেকে মক্কার প্রয়োজনীয় অর্থাৎ কাবার দিক পর্যন্ত কোণ নির্ধারণ করা হয়।
সূচকটি সাধারণত একটি কব্জাযুক্ত ঢাকনা, চৌম্বকীয় কম্পাস সহ একটি বৃত্তাকার পিতল বাক্স নিয়ে গঠিত। এই বাক্সের সমস্ত পাশে দ্রাঘিমাংশ, অক্ষাংশ সহ গুরুত্বপূর্ণ ইসলামী স্থানগুলির একটি তালিকা আরবি ভাষায় খোদাই করা আছে। উত্তর দিক নির্দেশ করার জন্য কম্পাসে একটি খোলা বৃত্ত সহ নীল রঙের ইস্পাতের সুই রয়েছে। উক্ত সুই একটি পিতলের পিরামিডাল পিভট দ্বারা আবর্তিত এবং একটি কাঁচের প্লেট দ্বারা পুরোটা আচ্ছাদিত থাকে। কম্পাসের রিমের উপরে একটি পিতলের আংটি 'আবজাদ' সংখ্যায় সংখ্যাযুক্ত ডিগ্রী সূচক বহন করে এবং কার্ডিনাল বিন্দুগুলো চিহ্নিত করে। ভাঁজ করা ত্রিভুজাকার জিনোমন একটি আলংকারিক ওপেন-ওয়ার্ক মোটিফ দ্বারা অবস্থিত। বাক্সের ঢাকনা একটি হুক ফাস্টনার দ্বারা সুরক্ষিত। ন্ত্রটি এর ব্যবহারকারীকে মক্কার কাবার সঠিক দিক নির্ধারন করে দেয় যেদিকে মুসলমানরা মুখ ফিরিয়ে নামাজ আদায় করে।
অলঙ্কৃত কিবলা কম্পাস অন্তত ১৮ শতকের পুরান। তবে সাম্প্রতিক কিবলা কম্পাসের সংস্করণগুলতে চৌম্বকীয় সূচকে বা পয়েন্টারের পরিবর্তে ডিজিটাল প্রদর্শনী ব্যবহার করা হয়। 
কিছু কিছু কিবলা কম্পাসে ট্যালি কাউন্টার রয়েছে যা নামাজের পর যিকর গণনার জন্য ব্যবহার করা হয়।
ইয়েমেনর সুলতান আল-মালিক আল-আশরাফ ১৩ শতকে কিবলা নির্দেশক হিসেবে কম্পাসের ব্যবহার বর্ণনা করেন।
ভারতের উপরাষ্ট্রপতি নির্বাচন, ১৯৬৯

১৯৬৯ সালের ভারতীয় উপরাষ্ট্রপতি নির্বাচন ৩০ আগস্ট ১৯৬৯ তারিখে অনুষ্ঠিত হয়। গোপাল স্বরূপ পাঠক ভারতের চতুর্থ উপরাষ্ট্রপতি হওয়ার নির্বাচনে জয়লাভ করেন। অধিষ্ঠিত উপরাষ্ট্রপতি বরাহগিরি ভেঙ্কট গিরি অধিষ্ঠিত রাষ্ট্রপতি জাকির হুসেইনের মৃত্যুর পরে রাষ্ট্রপতি নির্বাচনে প্রতিদ্বন্দ্বিতা করার জন্য পদত্যাগ করার পর থেকে নির্বাচনটি হয়েছিল।
ভারতের উপরাষ্ট্রপতি নির্বাচন, ১৯৬৭

১৯৬৭ সালের ভারতীয় উপরাষ্ট্রপতি নির্বাচন ৬ মে ১৯৬৭ তারিখে ভারতের উপরাষ্ট্রপতি নির্বাচনের জন্য অনুষ্ঠিত হয়েছিল। বরাহগিরি ভেঙ্কট গিরি এই পদে নির্বাচিত হন।
ভারতের উপরাষ্ট্রপতি নির্বাচন, ১৯৬২

১৯৬২ সালের ভারতীয় উপরাষ্ট্রপতি নির্বাচন ৭ মে ১৯৬২ সালে ভারতের উপরাষ্ট্রপতি নির্বাচনের জন্য অনুষ্ঠিত হয়েছিল। এ পদে জাকির হুসেইন নির্বাচিত হয়েছেন। ভারতে উপরাষ্ট্রপতি পদের জন্য এটিই প্রথম প্রতিদ্বন্দ্বিতাপূর্ণ নির্বাচন, কারণ প্রথম দুটি নির্বাচন বিনা প্রতিদ্বন্দ্বিতায় ছিল, যেখানে একমাত্র প্রার্থী ছিলেন সর্বপল্লী রাধাকৃষ্ণণ। তিনি এন. সি. সামান্তসিনহারের বিরুদ্ধে ব্যাপক ব্যবধানে জয়লাভ করেন।
গোবিন্দপাল

গোবিন্দপালকে ভারতীয় উপমহাদেশের বাংলা অঞ্চলে পাল রাজবংশের শেষ শাসক মদনপালের উত্তরসূরি বলে মনে করা হয়। তবে তাদের মধ্যে সম্পর্ক এখনও জানা যায়নি।
১১৬১ খ্রিস্টাব্দে মদনপালের মৃত্যুর পর গোবিন্দপাল গয়া জেলার শাসক হন। তার ৪র্থ বছরের পরের লোকেরা "বিনষ্টরাজ্যে" এবং "গাতরাজ্যে" মত শব্দ ব্যবহার করে। এর অর্থ সম্ভবত ১১৬৫ সালের দিকে তার রাজ্য ধ্বংস হয়ে গিয়েছিল। যদি গোবিন্দপাল সত্যিই ১১৬৫ সালের পরে শাসন করতেন, তবে তার রাজত্ব সম্ভবত পালাপালের সাথে মিলে যেত। "গৌড়েশ্বর" উপাধির সাথে তাঁর পাল প্রত্যয়টি থেকে বোঝা যায় যে তিনি অল্প সময়ের জন্য গৌড় পুনরুদ্ধার করেছিলেন এবং তিনি ছিলেন সাম্রাজ্য পাল রাজবংশের শেষ সদস্য।
ব্রিটিশ ভারতীয় সাম্রাজ্যের অধীনে গোয়ার ক্যাথলিক সম্প্রদায়

গোয়ান ক্যাথলিকরা হল ভারতের পশ্চিম উপকূলে গোয়া, দামাওঁ এবং দিউ থেকে আসা ভারতীয় খ্রিস্টান। তারা কোঙ্কনি জাতি এবং কোঙ্কনি ভাষায় কথা বলে। ১৫৬০ সাল থেকে পূর্ববর্তী পর্তুগিজ ইস্ট ইন্ডিজে পর্তুগিজদের দ্বারা গোয়া এবং বোম্বে-বাসিনে ধর্মপ্রচারকদের দ্বারা তাদের রূপান্তরিত করা হয়েছিল, যার মধ্যে ভেলহা গোয়া ছিল কেন্দ্র এবং রাজধানী ১৫১০-১৯৬২ খ্রিস্টাব্দ।
কিছু গোয়ান ক্যাথলিক গোয়াতে থেকে গেলেও, অনেকে ভারতে ব্রিটিশ উপনিবেশে চলে আসেন ফলস্বরূপ যুক্তরাজ্যের সুইন্ডন এলাকায় পাকিস্তানি গোয়ান এবং গোয়ান সম্প্রদায়ের বসবাস।
গোয়ানরা প্রথম ব্রিটিশদের হয়ে কাজ করেছিল ১৭৭৯ সালে ফরাসি বিপ্লবের সময়, যখন ব্রিটিশ ভারতের নৌ বহর গোয়াতে অবস্থান করেছিল । ব্রিটিশরা খ্রিস্টান গোয়ানদের তাদের পশ্চিমা পোশাক, খাদ্যাভ্যাস এবং রীতিনীতির কারণে বিশেষভাবে উপযুক্ত বলে মনে করেছিল এবং কিছু সময় পরে যখন নৌবহরগুলি গোয়া থেকে প্রত্যাহার করে, তখন গোয়ানরা তাদের সাথে চলে যায়। মেডিক্যাল স্কুলে প্রশিক্ষণ নেওয়া গোয়ানরাও ১৮৪২ সালের দিকে অন্যান্য পর্তুগিজ উপনিবেশে চলে যায় প্রথম মেডিকেল স্কুল তৈরি হওয়ার পরে গোয়ানরা ব্রিটিশ ভারতে চলে যায় সেইসাথে যেখানে আরও সুযোগ ছিল এবং অর্থনৈতিক উন্নয়ন ঘটছিল, যার ফলে ইংরেজি ভাষার স্কুলগুলির চাহিদা তৈরি হয়েছিল। এই অভিবাসীরা যা পর্তুগিজ ভাষায় শিক্ষিতদেরকে ছাড়িয়ে গেছে। যাইহোক, এই চাহিদা ছিল যে গোয়ানরা তাদের সন্তানদের প্রতিবেশী শহর যেমন বোম্বে, পুনা এবং বেলগামে পাঠাতে শুরু করে। ভারত বিভাজনের আগে করাচিতেও কর্মসংস্থানের সুযোগ তৈরি হয়েছিল।
প্যাট্রিক ব্রাইস

ডোনাট প্যাট্রিক ক্যাক-ব্রাইস (জন্ম ২৩ এপ্রিল, ১৯৮৩), পেশাগতভাবে প্যাট্রিক ব্রাইস নামে পরিচিত, একজন আমেরিকান চলচ্চিত্র পরিচালক, অভিনেতা, চিত্রনাট্যকার এবং চিত্রগ্রাহক। তিনি "ক্রীপ" (২০১৪),"দ্য ওভারনাইট" (২০১৫), "ক্রীপ ২" (২০১৭), "কর্পোরেট অ্যানিমালস" (২০১৯) এবং দিয়ার ইজ "সাম ইনসাইড ইয়োর হাউস" (২০২১) সালের চলচ্চিত্রের পরিচালনার জন্য সর্বাধিক পরিচিত।
গুরদীপ সিং

গুরদীপ সিং (জন্ম ১লা অক্টোবর ১৯৯৫) একজন ভারতীয় ভারোত্তোলক । তিনি ২০২২ কমনওয়েলথ গেমসে 109+ কেজি বিভাগে ব্রোঞ্জ পদক জিতেছিলেন।
সন্দীপা ধর

সন্দীপা ধর (জন্ম: ২রা ফেব্রুয়ারি ১৯৮৭, হিন্দি: संदीपा धर ) একজন ভারতীয় অভিনেত্রী যিনি হিন্দি সিনেমা ও বিভিন্ন ওয়েব সিরিজে অভিনয় করেন। তিনি ২০১০ সালে ইসি লাইফ মেইন দিয়ে অভিনয়ে আত্মপ্রকাশ করেন। চলচ্চিত্রে অভিনয়ের মাধ্যমে তিনি ফিল্মফেয়ার পুরস্কার, স্টার স্ক্রিন পুরস্কার এবং স্টারডাস্ট পুরস্কারের জন্য মনোনীত হন। "দাবাং ২" চলচ্চিত্রতে সন্দীপা অভিনয় করেছিলেন।
ধর ভারতের কাশ্মীরের শ্রীনগরে জন্মগ্রহণ করেন । তিনি একজন পেশাদার প্রশিক্ষিত নৃত্যশিল্পী। তার নাচের জন্য বেশ কয়েকটি পুরস্কার জিতেন। তিনি বাণী গণপতির কাছ থেকে ৮ বছর ধরে ভারতনাট্যমে প্রশিক্ষণ নিয়েছেন। তিনি শিয়ামক দাভার এবং টেরেন্স লুইসের কাছ থেকে ৪ বছর ধরে প্রশিক্ষণ নিয়েছেন। তিনি এনপিএস, ইন্দিরা নগর, ব্যাঙ্গালোরের একজন প্রাক্তন শিক্ষার্থী।
২০১০ সালে, ধর রাজশ্রী প্রোডাকশনের হিন্দি ছায়াছবি "ইসি লাইফ মেতে" অভিনেতা অক্ষয় ওবেরয়ের বিপরীতে আত্মপ্রকাশ করেন। তার অভিনয় ভালভাবে সমাদৃত হয়েছিল। তিনি স্টার স্ক্রিন, ফিল্মফেয়ার এবং স্টারডাস্ট অ্যাওয়ার্ডে সেরা নবাগত মনোনয়ন অর্জন করেছেন। তরণ আদর্শ তার অভিনয়ের প্রশংসা করে বলেছেন, "সন্দীপা ধর আরেকটি প্রতিভা যা আপনাদের দৃষ্টি আকর্ষণ করে।" 
ধরের পরবর্তী রিলিজ ছিল ভায়াকম ১৮ দ্বারা প্রযোজিত "গোল্লু অর পাপ্পু" । এখানে তার সহ-অভিনেতা কুনাল রায় কাপুর এবং "দিল্লি বেলি" খ্যাত বীর দাস। তিনি ভায়াকম ১৮ এর তিনটি চলচ্চিত্রের অভিনয় করার জন্য চুক্তি স্বাক্ষর করেন।
তুলিকা মান

তুলিকা মান (জন্ম ৯ই সেপ্টেম্বর ১৯৯৮) হলেন একজন ভারতীয় জুডোকা যিনি ৭৮ কেজি ওজন শ্রেণীতে প্রতিদ্বন্দ্বিতা করেন। তিনি নতুন দিল্লির কেন্দ্রীয় বিদ্যালয় ঠাকুর গার্ডেন থেকে তার স্কুলের পড়াশোনা শেষ করেছেন। 
তিনি ২০২২ কমনওয়েলথ গেমসে ৭৮ কেজি ওজন বিভাগে একটি রৌপ্য পদক জিতেছিলেন।
ভিচান চুচার্ড

ভিচান চুচার্ড (জন্ম ৯ সেপ্টেম্বর ১৯৬৬) একজন থাই স্প্রিন্টার। তিনি ১৯৮৪ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
নীতু ঘানঘাস

নীতু ঘানঘাস (জন্ম 1১৯শে অক্টোবর ২০০০) একজন ভারতীয় বক্সার যিনি লাইট ফ্লাইওয়েটে দুইবারের বিশ্ব যুব চ্যাম্পিয়ন।
কিও সাতো

কিও সাতো (, ; জন্ম: ২১ মার্চ ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কিয়োতো সাঙ্গার হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
কিও সাতো ২০০০ সালের ২১শে মার্চ তারিখে জাপানের তোচিগি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভারতের উপরাষ্ট্রপতি নির্বাচন, ১৯৫৭

১৯৫৭ ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ১৯৫৭ সালে অনুষ্ঠিত হয়। সর্বপল্লী রাধাকৃষ্ণণ বিনা প্রতিদ্বন্দ্বিতায় পুনর্নির্বাচিত হন। নির্বাচনে একাধিক প্রার্থী প্রতিদ্বন্দ্বিতা করলে ভোটগ্রহণ ১৯৫৭ সালের ১১ মে অনুষ্ঠিত হতো।
ভারতের নির্বাচন কমিশন ৯ এপ্রিল ১৯৫৭ তারিখে নির্বাচনের তফসিল ঘোষণা করে। 
ইলেক্টোরাল কলেজে লোকসভা এবং রাজ্যসভার ৭৩৫ জন সদস্য ছিল। ড. রাধাকৃষ্ণণ একমাত্র বৈধভাবে মনোনীত প্রার্থী ছিলেন এবং তাই ২৩ এপ্রিল ১৯৫৭-এ তাকে উপরাষ্ট্রপতি পদে বিনা প্রতিদ্বন্দ্বিতায় নির্বাচিত ঘোষণা করা হয়। তিনি ১৩ মে ১৯৫৭ সালে তার দ্বিতীয় মেয়াদ শুরু করেন।
সিলেট কেন্দ্রীয় বাস টার্মিনাল

সিলেট কেন্দ্রীয় বাস টার্মিনাল (কদমতলী বাস টার্মিনাল নামেও পরিচিত) হচ্ছে সিলেট নগরীর কদমতলি এলাকায় পুরোনো টার্মিনাল এলাকাতে আট একর জায়গা নিয়ে নির্মিত আধুনিক স্থাপত্যশৈলীতে তৈরি একটি টার্মিনাল। ২০২৩ সালের ১৫ ফেব্রুয়ারি এটি পরীক্ষামূলকভাবে যাত্রা শুরু করে। কেন্দ্রীয় টার্মিনাল হওয়ায় সিলেটের সঙ্গে সারা দেশের যোগাযোগ স্থাপন করেছে টার্মিনালটি। যেখান থেকে প্রতিদিন ছেড়ে যায় ৫শ’র মতো দূর পাল্লার বাস এবং অভ্যন্তরীণ রুটে চলাচল এর দ্বিগুণ বাস। ২০১৯ সালে এর নির্মাণকাজ শুরু হয়। বিশ্বব্যাংকের অর্থায়নে প্রায় ৬৩ কোটি টাকা ব্যয়ে নির্মিত বাস টার্মিনালটি। সিলেট সিটি কর্পোরেশন প্রকল্পটি বাস্তবায়ন করছে।
টার্মিনালটির পুরো নির্মাণকাজ তিনটি অংশে ভাগ করা হয়েছে। যার মধ্যে পার্ট-১ বহির্গমন ভবনের দৈর্ঘ্য ৩৫০ ফুট, পার্ট-২ অংশ অ্যারাইভাল বিল্ডিং প্রায় ৩০০ ফুট দৈর্ঘ্যের, এবং টার্মিনালের পেছনের দিকে পার্ট-৩ অংশে নির্মিত হয়েছে একটি মাল্টিপারপাস ওয়েলফেয়ার সেন্টার। যেখানে মালিক ও চালক সমিতির জন্য থাকবে ২৪ বেডের বিশ্রাম কক্ষ, গোসলের ব্যবস্থা, অফিস, লকার ব্যবস্থা, ক্যান্টিন এবং মিটিং ও অনুষ্ঠানের জন্য বিশাল মাল্টিপারপাস মিলনায়তন।
টার্মিনালটিতে একসঙ্গে ৪৮টি বাস রাখার ব্যবস্থা, যাত্রীদের জন্য প্রায় দেড় হাজার আসনের বিশাল ওয়েটিং লাউঞ্জ, ৩০ আসনের ভিআইপি কক্ষ, ৩০টি টিকিট কাউন্টার এবং নামাজের জন্য আলাদা কক্ষ রয়েছে।
আব্দুল হাফিজ (রসায়নবিদ)

আবদুল হাফিজ ছিলেন একজন পাকিস্তানি অস্ত্র বিজ্ঞানী এবং রেডিওকেমিস্ট। হাফিজ ছিলেন ওয়াহ ক্যান্টে পাকিস্তান অর্ডন্যান্স ফ্যাক্টরির প্রথম দিকের একজন পথপ্রদর্শক যিনি পাকিস্তান সশস্ত্র বাহিনীর জন্য মাঝারি এবং উচ্চ প্রযুক্তির অস্ত্র তৈরি ও বিকাশের জন্য অসাধারণ প্রচেষ্টা করেছিলেন। হাফিজ একজন প্যান-ইসলামিস্ট এবং রাজনৈতিক বিশ্লেষকও ছিলেন যিনি দীর্ঘদিন ধরে মুসলিম বিশ্বে ব্রিটিশ সাম্রাজ্যবাদ এবং প্রভাবের সমালোচনা করেছিলেন।
আব্দুল হাফিজ আলীগড়, ব্রিটিশ ভারতের থেকে তার মধ্যবর্তী শিক্ষা লাভ করেন, আলীগড় মুসলিম বিশ্ববিদ্যালয়ে যোগদান করেন যেখানে তিনি ডবল মেজর অধ্যয়ন করেন, সেখান থেকে রসায়ন এবং গণিতে অনার্স সহ বিএসসি লাভ করেন। পরে তিনি সেখান থেকে তাত্ত্বিক রসায়নে এমএসসি সম্পন্ন করেন। ১৯০৫ সালে, তিনি একটি বিশ্ববিদ্যালয় বৃত্তি নিয়ে গ্রেট ব্রিটেনে যান এবং বার্মিংহাম বিশ্ববিদ্যালয়ে যোগ দেন। বার্মিংহাম ইউনিভার্সিটিতে থাকাকালীন তিনি বিস্ফোরক পদার্থ এবং রেডিওকেমিস্ট্রি বিষয়ে অধ্যয়ন ও গবেষণা করেন।
তিনি বার্মিংহাম বিশ্ববিদ্যালয়ের কর্মকর্তাদের বিরক্ত করেছিলেন যখন তিনি আফগানিস্তানের হাবিবুল্লাহ কালাকানির নামে তার পিএইচডি থিসিস প্রকাশ করেছিলেন। বিশ্ববিদ্যালয় তাকে ডক্টরাল ডিগ্রি দিতে অস্বীকার করে। শীঘ্রই, হাফিজ গ্রেট ব্রিটেন ছেড়ে জার্মানিতে চলে যান যেখানে তিনি মারবার্গ বিশ্ববিদ্যালয়ে ভর্তি হন যেখানে তিনি ১৯০৮ সালে রেডিওকেমিস্ট্রি এবং এক্সপ্লোসিভ কেমিস্ট্রিতে পিএইচডি ডিগ্রি লাভ করেন। । তিনি সেখান থেকে অস্ত্র প্রযুক্তি ও বিস্ফোরক দ্রব্য তৈরিতেও পারদর্শী হন।
১৯৬০ সালে, হাফিজ অস্ট্রিয়ায় চলে যান যেখানে তিনি আবার স্টেয়ার মানলিচারে যোগ দেন। সেই সময়ে, তার অস্ট্রিয়ান-পাকিস্তানি স্ত্রী তীব্র মাইলয়েড লিউকেমিয়ায় ভুগছিলেন। তার স্ত্রী আয়নমার রিশতা মেহরুন নিসা ১৯৬৪ সালে মারা যান। একই বছর, তিনি কার্ডিয়াল অ্যারেস্টের শিকার হন এবং অবিলম্বে হাসপাতালে নিয়ে যাওয়া হয় যেখানে ঘোষণা করা হয় যে তিনি মারা গেছেন। হাফিজ ও তার স্ত্রীর মৃতদেহ পাকিস্তানে নিয়ে যাওয়া হয় যেখানে তাদের করাচি কবরস্থানে দাফন করা হয়।
ঔষধীয় বিজ্ঞানসমূহ

ঔষধীয় বিজ্ঞানসমূহ বলতে ঔষধ নকশাকরণ, শিল্পোৎপাদন, ঔষধের ক্রিয়া, সরবরাহ ও শ্রেণীবিন্যস্তকরণ বিষয়ে আন্তঃশাস্ত্রীয় ক্ষেত্রসমূহের একটি দলকে বোঝায়। এগুলিতে রসায়ন (অজৈব রসায়ন, ভৌত রসায়ন, প্রাণরসায়ন ও বিশ্লেষণী রসায়ন), জীববিজ্ঞান (শারীরস্থান, শারীরবৃত্ত, কোষ জীববিজ্ঞান ও আণবিক জীববিজ্ঞান), রোগবিস্তার বিজ্ঞান, পরিসংখ্যান, রসায়নমিতি, ফলিত গণিত, পদার্থবিজ্ঞান ও রসায়ন প্রকৌশল ক্ষেত্রগুলি থেকে প্রাপ্ত জ্ঞান প্রয়োগ করা হয়।
ঔষধীয় বিজ্ঞানগুলিকে একাধিক বিশেষায়িত ক্ষেত্রে উপবিভাজন করা হয়, যেগুলি মূলত চারটি শাখায় বিভক্ত:
ঔষধ প্রস্তুতি ও ব্যবহার বিজ্ঞান (Pharmacy) নামক ব্যবহারিক ক্ষেত্রে ঔষধের প্রস্তুতি এবং ঔষধের নিরাপদ ও সঠিক ব্যবহার, বিতরণ ও পরিবেশন, ইত্যাদি অধ্যয়ন করা হয়।
নতুন নতুন আবিষ্কারের সাথে সাথে ঔষধীয় বিজ্ঞানগুলির পরিধি সর্বদা বৃদ্ধি পাচ্ছে ও এগুলির নতুন নতুন উপশাস্ত্র সৃষ্টি হচ্ছে। আবার উল্টোদিকে জ্ঞানের অগ্রযাত্রার সাথে সাথে ঐসব বিশেষায়িত ক্ষেত্রের মধ্যকার সীমানা অস্পষ্ট হয়ে পড়ছে। সমস্ত ঔষধীয় বিজ্ঞানেরই অনেক সাধারণ মৌলিক ধারণা রয়েছে, যেগুলি সবগুলিতেই বিদ্যমান। এই অংশিদারি ধারণা বা প্রত্যয়গুলি ঔষধীয় গবেষণা ও ঔষধীয় চিকিৎসা ক্ষেত্রের বিভিন্ন দিক বুঝতে সাহায্য করে।
একটি উদীয়মান ক্ষেত্র হল ঔষধীয় তথ্যপ্রযুক্তিবিজ্ঞান (Pharmaco-cybernetics, pharma-cybernetics, cybernetic pharmacy, বা cyber pharmacy), যেখানে তথ্যবিজ্ঞান ও আন্তর্জাল প্রযুক্তির প্রয়োগ ও মূল্যায়নের মাধ্যমে ঔষধের ব্যবহার সমর্থন করা হয়, যার উদ্দেশ্য রোগীদের ঔষধীয় সেবার মান উন্নত করা।
২০২২–২৩ ইংল্যান্ড পুরুষ ক্রিকেট দলের পাকিস্তান সফর

ইংল্যান্ড পুরুষ ক্রিকেট দল ২০২২ সালের সেপ্টেম্বর, অক্টোবর ও ডিসেম্বর মাসে তিনটি টেস্ট ও সাতটি টোয়েন্টি২০ আন্তর্জাতিক (টি২০আই) ম্যাচ খেলার জন্য পাকিস্তান সফর করে। সফরে প্রথমে পাঁচটি টি২০আই ম্যাচ অনুষ্ঠিত হওয়ার কথা থাকলেও ২০২১ সালের অক্টোবর মাসে ইংল্যান্ডের পরিকল্পিত পাকিস্তান সফর বাতিল হয়ে যাওয়ার কারণে সূচিতে আরও দুটি টি২০আই ম্যাচ যোগ করা হয়। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়।
টি২০আই সিরিজে ইংল্যান্ড ৪–৩ ব্যবধানে জয়লাভ করে। টেস্ট সিরিজে ইংল্যান্ড ৩–০ ব্যবধানে জয়ী হয়।
২০২২ সালের ৭ সেপ্টেম্বর অ্যালেক্স হেলসকে ইংল্যান্ডের টি২০আই দলে যোগ করা হয়। ২০২২ সালের ২৩ নভেম্বর রেহান আহমেদকে ইংল্যান্ডের টেস্ট দলে যোগ করা হয়।
কথা কাঁচিকি মানম ইঁতিকি

কথা কাঁচিকি মানম ইঁতিকি ২০২২ সালে মুক্তিপ্রাপ্ত তেলুগু ভাষার হাস্যরসাত্মক লোমহর্ষক চলচ্চিত্র, যেটি পরিচালনা করেছেন চাণক্য চিন্না এবং মনীশ পাতিপতি দ্বারা প্রযোজিত। এতে অভিনয় করেছেন অদিত অরুণ, পূজিতা পন্ন্ডা, গেটাপ শ্রীনু, হেমন্ত, মহেশ মঞ্জেরকার, বিনোদ কুমার, সপ্তাগিরি ও শ্যামলা।
খন্দকার মাহবুব হোসেন

অ্যাডভোকেট খন্দকার মাহবুব হোসেন (২০ মার্চ ১৯৩৮ – ৩১ ডিসেম্বর ২০২২) ছিলেন একজন বাংলাদেশী আইনজীবী ও রাজনীতিবিদ। তিনি ১৯৭৩ সালে দালাল আইনে যুদ্ধাপরাধীদের বিচারে জন্যে গঠিত আদালতের প্রধান কৌঁসুলী ছিলেন। তিনি বাংলাদেশ সুপ্রিম কোর্ট আইনজীবী সমিতির সভাপতি ও সুপ্রিম কোর্ট বার কাউন্সিলের ভাইস চেয়ারম্যান হিসেবে দায়িত্ব পালন করেন। তিনি বাংলাদেশের ফৌজদারি আইন বিশেষজ্ঞ হিসেবে পরিচিত ছিলেন।
খন্দকার মাহবুব হোসেন ১৯৩৮ সালের ২০ মার্চ বরগুনা জেলার বামনা উপজেলায় জন্মগ্রহণ করেন। তিনি নারায়ণগঞ্জ থেকে উচ্চ মাধ্যমিক শিক্ষা গ্রহণ করেন। ম্যাট্রিকুলেশন পাশ করার পর তিনি ঢাকা নটরডেম কলেজে এবং পরে ঢাকা বিশ্ববিদ্যালয়ের আইন বিভাগে অধ্যয়ন করেন
খন্দকার মাহবুব ১৯৬৭ সালের ৩১ জানুয়ারি আইনজীবী হিসেবে অন্তর্ভুক্ত হন। ওই বছরের ২০ অক্টোবর তিনি হাইকোর্টের আইনজীবী হিসেবে তালিকাভুক্ত হন। আইন পেশায় বাংলাদেশের প্রথম সারির সব রাজনীতিবিদের মামলা পরিচালনা করেন। ১৯৭৩ সালে দালাল আইনে যুদ্ধাপরাধীদের বিচারের জন্য গঠিত আদালতের প্রধান কৌঁসুলি ছিলেন। সুপ্রিম কোর্ট আইনজীবী সমিতির সভাপতি চারবার ও সুপ্রিম কোর্ট বার অ্যাসোসিয়েশনের ভাইস চেয়ারম্যান হিসেবে একবার দায়িত্ব পালন করেন। ২০০৮ সালে তিনি বাংলাদেশ জাতীয়তাবাদী দলের সাথে সক্রিয়ভাবে রাজনীতিতে যোগ দেন । ২০০৯ সাল থেকে ২০১৬ সাল পর্যন্ত তিনি বিএনপি চেয়ারপারসনের উপদেষ্টাা ও ২০১৬ সালে বিএনপির কেন্দ্রীয় নির্বাহী কমিটিতে ভাইস চেয়ারম্যান হিসেবে নিযুক্ত হন। ২০১৮ সালে একাদশ জাতীয় সংসদ নির্বাচনে বরগুনা-২ আসন থেকে তিনি ধানের শীষ প্রতীকে নির্বাচন করেন। ওই আসন থেকে আগেও অন্য দল থেকে একাধিকবার তিনি নির্বাচনে প্রতিদ্বন্দ্বিতা করেন।
মাহবুব হোসেনকে নারায়ণগঞ্জ থেকে ১৯৫২ সালের ভাষা আন্দোলনে যোগদানের জন্য গ্রেফতার করা হয়। বাংলাদেশের স্বাধীনতার জন্য পাকিস্তানি শাসক আইয়ুব খানের বিরুদ্ধে বিক্ষোভ চলাকালে তাকে আবার গ্রেফতার করা হয়। এছাড়া পুলিশের কর্তব্যে বাধার অভিযোগে খন্দকার মাহবুব হোসেনের বিরুদ্ধে ২০১৪ সালের ৫ জানুয়ারি ঢাকার রমনা থানায় মামলা দায়ের হয়। ৭ জানুয়ারি ঢাকায় জাতীয় প্রেসক্লাবের সামনে থেকে তাকে গ্রেফতার করা হয়। একই বছরের ২৩ জানুয়ারি উচ্চ আদালত থেকে জামিনে মুক্ত হন।  
খন্দকার মাহবুব হোসেন তিনি করোনা থেকে নিউমোনিয়ায় আক্রান্ত হন। চিকিৎসাধীন অবস্থায় ২০২২ সালের ৩১ ডিসেম্বর রাত পৌনে ১১টায় এভারকেয়ার হাসপাতাল ঢাকায় মারা যান। তাকে ঢাকার আজিমপুর গোরস্থানে দাফন করা হয়।
নয়াদিল্লি–চেন্নাই প্রধান লাইন

নতুন দিল্লি-চেন্নাই প্রধান লাইন হল একটি রেললাইন যা চেন্নাই এবং দিল্লিকে সংযুক্ত করে ভারতের পূর্ব উপকূলীয় সমভূমি, পূর্ব ঘাট, ডেকান মালভূমি এবং যমুনা নদীর উপত্যকার দক্ষিণ অংশ জুড়ে। এটি দূরত্ব কভার করে দিল্লি, হরিয়ানা, উত্তরপ্রদেশ, রাজস্থান, মধ্যপ্রদেশ, মহারাষ্ট্র, তেলেঙ্গানা, অন্ধ্রপ্রদেশ এবং তামিলনাড়ু জুড়ে। গ্র্যান্ড ট্রাঙ্ক এক্সপ্রেস রুটটি ব্যবহৃত করে এবং অনেকে এটিকে হিসাবে উল্লেখ করেন।
-দীর্ঘ ট্রাঙ্ক লাইন সব থেকে লম্বা এবং ব্যস্ত লাইনের একটি। এটিকে বিভিন্ন ভাগ করা হয়েছে।
আগ্রা-দিল্লি কর্ড ১৯০৪ সালে খোলা হয়েছিল। এর কিছু অংশ নতুন দিল্লী নির্মাণের সময় পুনঃস্থাপন করা হয়েছিল (১৯২৭-২৮ সালে উদ্বোধন করা হয়েছিল)। 
আগ্রা-গোয়ালিয়র লাইনটি ১৮৮১ সালে গোয়ালিয়রের মহারাজা দ্বারা খোলা হয়েছিল এবং এটি সিন্ধিয়া রাজ্য রেলওয়েতে পরিণত হয়েছিল।
ইন্ডিয়ান মিডল্যান্ড রেলওয়ে ১৮৮৯ সালে গোয়ালিয়র-ঝাঁসি লাইন এবং ঝাঁসি-ভোপাল লাইন নির্মাণ করে ।
ভোপাল-ইটারসি লাইন ১৮৮৪ সালে ভোপালের বেগম দ্বারা খোলা হয়েছিল। ১৯২৩ থেকে ১৯২৪ সালের মধ্যে নাগপুরের সাথে যুক্ত ছিল।
নাগপুর-বলহারশাহ লাইন নির্মাণের সময়কাল অনিশ্চিত।
বিজয়ওয়াদ-চেন্নাই লাইন ১৮৯৯ সালে নির্মিত হয়েছিল। 
ওয়াদি-সেকেন্দ্রাবাদ লাইনটি ১৮৭৪ সালে হায়দ্রাবাদের নিজামের অর্থায়নে নির্মিত হয়েছিল। এটি পরে নিজামের গ্যারান্টিড স্টেট রেলওয়ের অংশ হয়ে ওঠে। ১৮৮৯ সালে, নিজামের গ্যারান্টিড স্টেট রেলওয়ের মূল লাইনটি বিজয়ওয়াড়া পর্যন্ত প্রসারিত হয়, যা তখন বেজওয়াদা নামে পরিচিত। 
১৯২৯ সালে কাজীপেট-বলহারশাহ লিঙ্কের সমাপ্তির সাথে, চেন্নাই সরাসরি দিল্লির সাথে যুক্ত হয়েছিল। 
দিল্লি-চেন্নাই লাইন স্বর্ণ চতুর্ভুজের একটি অংশ। চারটি প্রধান মহানগরকে (নয়া দিল্লি, মুম্বাই, চেন্নাই এবং কলকাতা) সংযোগকারী রুটগুলি তাদের তির্যক সহ, যা স্বর্ণ চতুর্ভুজ নামে পরিচিত, প্রায় অর্ধেক মালবাহী এবং প্রায় অর্ধেক যাত্রী পরিবহন করে, যদিও তারা এটি ১৬ শতাংশ দৈর্ঘ্য তৈরি করে।
অ্যানান্ডামাইড

আনন্দমাইড ( ANA ), যা এন -' অ্যারাকিডোনইল্যাথেনলেমিন (এইএ) নামেও পরিচিত, এটি একটি ফ্যাটি অ্যাসিড নিউরোট্রান্সমিটার। প্রথম আনন্দমাইড আবিষ্কার করা হয় এন্ডোকানাবিনয়েড এর থেকে। এটি ক্যানাবিনয়েড রিসেপ্টরগুলির সাথে আবদ্ধ হয়ে শরীরের এন্ডোকানাবিনয়েড সিস্টেমে অংশগ্রহণ করে, একই রিসেপ্টর যা গাঁজাতে সাইকোঅ্যাকটিভ যৌগ THC হিসাবে কাজ করে। আনন্দমাইড বিস্তৃত প্রাণীর প্রায় সমস্ত টিস্যুতে পাওয়া যায়। আনন্দমাইড উদ্ভিদেও পাওয়া গেছে, যার মধ্যে রয়েছে অল্প পরিমাণ চকলেটও রয়েছে। " আনন্দমাইড" ' নামটি সংস্কৃত শব্দ আনন্দ থেকে নেওয়া হয়েছে, যার অর্থ "আনন্দ, সুখ," + অ্যামাইড । 
১৯৯২ সালে আনন্দমাইড প্রথম বর্ণনা (এবং নামকরণ) করেছিলেন রাফায়েল মেচৌলাম এবং তার ল্যাব সদস্য ডব্লিউ এ ডিভানে এবং লুমির হনুশ।
আনন্দমাইডের প্রভাব কেন্দ্রীয় বা প্রান্তীয় স্নায়ুতন্ত্রেও ঘটতে পারে। এই স্বতন্ত্র প্রভাবগুলি প্রাথমিকভাবে কেন্দ্রীয় স্নায়ুতন্ত্রের CB ক্যানাবিনয়েড রিসেপ্টর এবং পেরিফেরিতে CB ক্যানাবিনয়েড রিসেপ্টর দ্বারা মধ্যস্থতা করা হয়।. পরেরটি প্রধানত অনাক্রম্যতন্ত্র অংশের সাথে জড়িত।
দিল্লি চক্ররেল

১৯৭৫ সালে প্রাথমিকভাবে পুরাতন দিল্লি, নতুন দিল্লি এবং হযরত নিজামুদ্দীনের ভিড় এবং যাত্রীবহুলতাকে বাইপাস করে মালবাহী গাড়ী সহ এই শহরে শেষ হওয়া, শহর থেকে শুরু হওয়া বা শহর অতিক্রম করে যাওয়া ট্রেনের পরিষেবা অব্যাহত রাখার জন্য এই রেলপথ চালু হয়৷ এই পথটির নাম ছিল 'দিল্লি এভয়েডিং লাইন'। তবে, আজ শহরের মধ্যে চলাচলকারী উত্তর রেলওয়ের‌ যাত্রী পরিষেবায় এমন কিছু পরিবর্তন হয়েছে যার ফলে দিল্লিবাসীরা এটি এড়িয়ে চলেছে। চক্ররেল পরিষেবায় ১২ টি বৈদ্যুতিক ট্রেন নিযুক্ত রয়েছে। বারোটি ইএমইউ-এর মধ্যে মাত্র তিনটি সম্পূর্ণ ক্ষমতায় চলে। চক্ররেলপথটি হযরত নিজামুদ্দীন রেলওয়ে স্টেশনে শুরু হয় এবং শেষ হয়, যেখান থেকে ট্রেনগুলি শহরের চারপাশে ঘড়ির কাঁটা দিকে এবং ঘড়ির কাঁটার বিপরীত দিকে চলে।
ঘড়ির কাঁটার দিকে হযরত নিজামুদ্দীন থেকে শুরু করে ২১ টি রেলওয়ে স্টেশনের তালিকা নিম্নরূপ:
বিংশ শতাব্দীর আশি এবং নব্বইয়ের দশকে যখন দিল্লির পরিবহন পরিকাঠামো সবেমাত্র গতি অর্জন করছিল তখন চক্ররেল পরিষেবাটি বেশ জনপ্রিয় হয়ে ওঠে কিন্তু তারপর থেকে দিল্লি মেট্রোর দ্রুত সম্প্রসারণ এবং একটি বিস্তৃত বাস নেটওয়ার্কের পরিকল্পনা ও তা কার্যকর হবার সাথে সাথে শহরবাসীর পাশাপাশি রেলওয়ে দ্বারা এই চক্ররেল অবহেলিত হতে থাকে। প্রতিদিন গড়ে মাত্র ৩,৭০০ যাত্রী ট্রেনে যাতায়াত করেন। এই রেলপথের ব্যর্থতার সবচেয়ে বড় কারণ হল একটি ফিডার নেটওয়ার্কের অভাব, যেমন স্টেশন সংযোগী রোড এবং স্টেশন ফিডার বাস। এছাড়াও স্টেশনগুলি বসতির দূরবর্তী স্থানে অবস্থিত হওয়ায় যাত্রীদের পক্ষে সেখানে পৌঁছে পরিষেবা গ্রহণ করা কঠিন। স্টেশনে অনেক দখলদার থাকার জন্য নিরাপত্তার সমস্যাও রয়েছে। এই নেটওয়ার্কের ট্রেনগুলিও বেশির্ভাগ সময় নির্ধারিত সময়ের পিছনে চলে। নেটওয়ার্কটিকে এখন মালবাহী করিডোর হিসাবে ব্যবহার করা হয় এবং এখান থেকে ভিড় সময়ের সীমিত যাত্রীবাহী ট্রেন পরিষেবা পাওয়া যায়।
সেক্টর ৫, সল্টলেক

সেক্টর ৫ বা সেক্টর ফাইভ, দাপ্তরিক নাম নবদিগন্ত ইন্ডাস্ট্রিয়াল টাউনশিপ, ভারতের পশ্চিমবঙ্গ রাজ্যের কলকাতা মহানগর এলাকার একটি কেন্দ্রীয় বাণিজ্যিক এলাকা, যা কলকাতা তথা পূর্ব ভারতের তথ্য প্রযুক্তি (আইটি) কেন্দ্র হিসাবে পরিচিত। সল্টলেকে অবস্থিত এই বাণিজ্যিক এলাকার আয়তন ।
সল্টলেক পাঁচটি সেক্টরে বিভক্ত, যার মধ্যে সেক্টর ৫ হচ্ছে বাণিজ্যিক সেক্টর। ১৯৯৫ সালের আগে সেক্টর ৫ বিধাননগর পৌরসভারর অধীনে ছিল। সল্টলেক ইলেকট্রনিক্স কমপ্লেক্স গঠনের পর ঐ এলাকায় দ্রুতহারে বৈদ্যুতিন ও তথ্য প্রযুক্তি (আইটি) শিল্পের বিকাশ হচ্ছিল। যার ফলে পশ্চিমবঙ্গ সরকার "পশ্চিমবঙ্গ পৌর আইন, ১৯৯৩"-এর ধারা ৩৮৫এ অনুযায়ী একটি ইন্ডাস্ট্রিয়াল টাউনশিপ গঠন করার সিদ্ধান্ত গ্রহণ করেছিল। ২০০৬ সালের ৩১ জানুয়ারিতে এক ঘোষণার পর নবদিগন্ত ইন্ডাস্ট্রিয়াল টাউনশিপ অথরিটি (এনডিআইটিএ) গঠন করা হয়েছিল।
১৯৮৯ সালে বৈদ্যুতিন শিল্প বিকাশের জন্য পশ্চিমবঙ্গ ইলেকট্রনিক্স শিল্প উন্নয়ন কর্পোরেশন লিমিটেড (ওয়েবেল) সেক্টর ৫-এর আয়তন জুড়ে সল্টলেক ইলেকট্রনিক্স কমপ্লেক্স গঠন করেছিল। প্রথমদিকে একে এটি বৈদ্যুতিন শিল্পতালুক হিসাবে তৈরি করা হয়েছিল, যেখানে ছোট, মাঝারি ও বড় বৈদ্যুতিন কারখানা থাকবে। তবে কলকাতা বিমানবন্দরের নৈকট্যের জন্য পশ্চিমবঙ্গ সরকার এই শিল্পতালুককে একটি আইটি-বিপিও কেন্দ্র হিসাবে উন্নীত করার সিদ্ধান্ত নিয়েছিল। এটিই কলকাতা মহানগর এলাকার প্রথম সফটওয়্যার প্রযুক্তি প্রাঙ্গণ। ১৯৯৯ সালে সল্টলেক ইলেকট্রনিক্স কমপ্লেক্সের আয়তন জুড়ে ১৬০টি কোম্পানি ছিল। ২০০৬ সালে সল্টলেক ইলেকট্রনিক্স কমপ্লেক্সে ১৭০টির বেশি আইটি/আইটিইএস, জীবপ্রযুক্তি ও ঔষধ কোম্পানি ছিল। ২০১৯ সালে সল্টলেক ইলেকট্রনিক্স কমপ্লেক্সের আয়তন জুড়ে ৬৩টি বৈদ্যুতিন কারখানা, ২০০টির বেশি আইটি/আইটিইএস কোম্পানি ও অন্যান্য ক্ষুদ্র, ছোট ও মাঝারি শিল্প সংস্থা ছিল।
কলকাতা মহানগর এলাকার অন্যান্য প্রান্তের মতোই এই এলাকায় পরিবহন মাধ্যমের মধ্যে রয়েছে সরকারি/বেসরকারি বাস, ট্যাক্সি, অটোরিকশা ও বৈদ্যুতিক রিকশা। ২০২৪ সালের হিসাব অনুযায়ী, কলকাতা মেট্রোর লাইন ২-এর সল্টলেক সেক্টর ৫—শিয়ালদহ অংশ সেক্টর ৫-কে বিধাননগরের কিছু অংশ, ফুলবাগান ও শিয়ালদহ রেলওয়ে স্টেশনের সঙ্গে সংযুক্ত করে। শিয়ালদহ—এসপ্ল্যানেড অংশের নির্মাণ সম্পন্ন হলে লাইন ২ সেক্টর ৫-কে এসপ্ল্যানেড, বিবাদী বাগ ও হাওড়ার সাথে সংযুক্ত করবে। এছাড়া নির্মাণাধীন লাইন ৬ সেক্টর ৫-কে নিউ গড়িয়া, নিউ টাউন ও নেতাজি সুভাষচন্দ্র বসু আন্তর্জাতিক বিমানবন্দরের সাথে সংযুক্ত করবে।
ভারতের উপরাষ্ট্রপতি নির্বাচন, ১৯৫২

১৯৫২ সালে প্রথম ভারতীয় উপরাষ্ট্রপতি নির্বাচন অনুষ্ঠিত হয়। সর্বপল্লী রাধাকৃষ্ণণ প্রথম উপরাষ্ট্রপতি হিসেবে বিনা প্রতিদ্বন্দ্বিতায় নির্বাচিত হন। নির্বাচনে একাধিক প্রার্থী প্রতিদ্বন্দ্বিতা করলে, ভোটটি ১২ মে ১৯৫২-এ অনুষ্ঠিত হতো।
ভারতের নির্বাচন কমিশন ১২ এপ্রিল ১৯৫২ তারিখে নির্বাচনের তফসিল ঘোষণা করে।
ইলেক্টোরাল কলেজে লোকসভা এবং রাজ্যসভার ৭৩৫ জন সদস্য ছিল। সেখানে দুজন প্রার্থী ছিলেন যারা তাদের মনোনয়ন জমা দিয়েছিলেন, এস. রাধাকৃষ্ণণ এবং জনাব শাইক খাদির হুসেন। খাদির হোসেনের মনোনয়ন বাতিল করেন রিটার্নিং কর্মকর্তা। যেহেতু তিনিই এখন একমাত্র প্রার্থী ছিলেন, তাই ডক্টর রাধাকৃষ্ণণকে ২৫ এপ্রিল ১৯৫২ সালে উপরাষ্ট্রপতি পদে বিনা প্রতিদ্বন্দ্বিতায় নির্বাচিত ঘোষণা করা হয়।
ড্যাশক্যাম (চলচ্চিত্র)

ড্যাশক্যাম হল ২০২১ সালের রব স্যাভরা পরিচালিত এবং জেমা হার্লি, স্যাভওএবং জেড শেফার দ্বারা রচিত জেসন ব্লুমের ব্লুমহাউস প্রোডাকশন ব্যানারের অধীনে ডগলাস কক্স এবং স্যাভেজের সাথে প্রযোজিত ইংরেজি ভাষার একটি কম্পিউটার স্ক্রিন লোমহর্ষক চলচ্চিত্র। এতে অভিনয় করেছেন অ্যানি হার্ডি, আমের চাদা-প্যাটেল এবং অ্যাঞ্জেলা এনাহোরো।
ছবিটি ২০২১ সালের টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল। ২০২২ সালের ফেব্রুয়ারিতে, মোমেন্টাম পিকচার্স ছবিটির ডিস্ট্রিবিউশন রাইট কিনেছিল।
সবিচার চিন্তন

সবিচার চিন্তন বা সূক্ষ্ম চিন্তন () বলতে এক ধরনের বুদ্ধিবৃত্তিকভাবে শৃঙ্খলাবদ্ধ, সযত্ন, নির্দিষ্ট লক্ষ্য অভিমুখী ও সমস্যাকেন্দ্রিক জটিল সুবিবেচনা ও বিচক্ষণতার সাথে সম্পাদিত চিন্তন প্রক্রিয়াকে বোঝায়, যার মাধ্যমে কোনও ব্যক্তি ব্যক্তিগত অনুভূতি বা মতামত পরিহার করে পক্ষপাতমুক্ত মন নিয়ে, সংশয়বাদী দৃষ্টিকোণ থেকে ও নৈর্ব্যক্তিকভাবে কোনও পরিস্থিতি, বিষয় বা ধারণা সম্পর্কে বিভিন্ন উৎস থেকে (যেমন বাস্তব ঘটনা, পর্যবেক্ষণ, সাক্ষ্যপ্রমাণ, অভিজ্ঞতা, গভীর চিন্তা, যুক্তি বা যোগাযোগ থেকে) প্রাপ্ত তথ্য সক্রিয়ভাবে ও দক্ষভাবে নির্দিষ্ট মানদণ্ডের প্রেক্ষিতে বিশ্লেষণ, মূল্যায়ন ও সংশ্লেষণ করে যৌক্তিক বস্তুনিষ্ঠ বিবেচনাভিত্তিক একটি সম্ভাব্য সমাধান, মত, অনুমান বা সিদ্ধান্তে উপনীত হয় ও সেটির বৈধতা পরীক্ষা করে দেখে।
সবিচার চিন্তন আত্ম-নির্দেশিত, আত্ম-শৃঙ্খলাবদ্ধ, আত্ম-নজরদারিকৃত ও আত্ম-সংশোধনকারী চিন্তন। সবিচার চিন্তন প্রক্রিয়াতে ত্বরিত কোনও সিদ্ধান্ত নেয়া হয় না, এমনকি শক্তিশালী সাক্ষ্যপ্রমাণ থাকা সত্ত্বেও অনেক সময় বিচারবিবেচনা মুলতবি রাখা হয়, প্রশ্নাতীত কোনও ভাবাদর্শ বা ধর্মীয় দৃষ্টিকোণ থেকে যুক্তিনির্মাণ করা পরিহার করা হয় এবং নিয়মিতভাবে একটি কলনবিধি (অ্যালগোরিদম) ব্যবহার করে কোনও প্রশ্নের উত্তর প্রদানের চেষ্টা করা হয়। এতে বুদ্ধিবৃত্তিক নিয়মানুবর্তিতা ও দক্ষতার প্রয়োগ ঘটানো হয়। এটি পারিপার্শ্বিক প্রেক্ষিতের প্রতি সর্বদা সংবেদনশীল থাকে, কিছু নির্দিষ্ট মানদণ্ডের উপর নির্ভর করে ও আত্ম-সংশোধনশীল। সবিচার চিন্তনের সাথে সাধাণত নৈতিক চিন্তনের কোনও সম্পর্ক নেই। এটি একটি বুদ্ধিবৃত্তিক প্রক্রিয়া। এটি স্পষ্টতা, সঠিকতা, সূক্ষ্মতা, পূর্বাপর সামঞ্জস্য, প্রাসঙ্গিকতা, নির্ভরযোগ্য সাক্ষ্যপ্রমাণ, উত্তম যুক্তি, গভীরতা, ব্যাপ্তি ও ন্যায্য পক্ষপাতহীনতার মতো মূল্যবোধগুলির উপর নির্ভরশীল।
সবিচার চিন্তন একটি জটিল প্রক্রিয়া এবং এর অনেকগুলি উপাংশ বিদ্যমান। প্রথম ধাপ হল পর্যবেক্ষণ: একজন ব্যক্তি তার পারিপার্শ্বিক পরিবেশের কোনও কিছু যত্নের সাথে ও সঠিকভাবে পর্যবেক্ষণ করে, যে পর্যবেক্ষণ সম্পর্কে সে এক ধরনের অনিশ্চয়তা বা দ্বিধা অনুভব করে, ফলে সে সেই অনুভূতিটি দূর করে সন্তুষ্ট হবার সংকল্প গ্রহণ করে। অতঃপর সে যে প্রশ্নটির উত্তর খুঁজতে হবে, সেটিকে পরিস্কারভাবে সূত্রায়িত করে। এ ব্যাপারে সে প্রাসঙ্গিক সমস্ত বিষয় বা ধারণার পরিষ্কার ও পূর্ণাঙ্গ সংজ্ঞা প্রদান করে। এরপরে সে কল্পনা ও সৃষ্টিশীলতা কাজে লাগিয়ে সম্ভাব্য উত্তরগুলি নিয়ে চিন্তা করে। এরপর প্রদত্ত তথ্য থেকে যুক্তিযুক্তভাবে অনুমানে উপনীত হয়ে বিকল্প উত্তরগুলির বৈধতা নিয়ে চিন্তা করে। দরকার হলে একটি পরীক্ষা নকশা করে তার যৌক্তিক অনুমান নিশ্চিত করার চেষ্টা করে। সে সমস্যা সমাধানের জন্য প্রাসঙ্গিক, নির্ভরযোগ্য, গ্রহণযোগ্য, বিশ্বাসযোগ্য তথ্য সংগ্রহ ও বিন্যস্ত করে। এ কাজে সে পক্ষপাতহীনভাবে বিভিন্ন পরস্পরবিরোধী মত, যুক্তি ও সিদ্ধান্ত সংগ্রহ করে ও ন্যায্যভাবে সেগুলির ওজন নির্ণয় করে। সে যুক্তির বৈধতা বিশ্লেষণ করতে পারে। বিদ্যমান সাক্ষ্যপ্রমাণ ও যুক্তির ভিত্তিতে কতটুকু আস্থার সাথে কোনও সিদ্ধান্ত গ্রহণ করা যায়, সেটি নির্ণয় করাও তার একটি কাজ। এছাড়া একজন সবিচার চিন্তাকারী বাইরের পৃষ্ঠতলের পেছনে লুক্কায়িত কোনও মিথ্যা বা অন্যায্য পূর্বানুমান ও পক্ষপাত শনাক্ত করে থাকে। সে কোনও বিশেষ মত অতিরিক্ত আকর্ষণীয় করতে ব্যবহৃত কুযুক্তি বা মিথ্যা যুক্তি বা মনজয়মূলক বাগালংকারের কৌশলগুলিও শনাক্ত করতে পারে।
কাডুভা

কাডুভা জিনু ভি আব্রাহাম রচিত এবং শাজি কৈলাশ পরিচালিত ২০২২ সালের মালয়ালাম ভাষার মসলা চলচ্চিত্র। বিবেক ওবেরয় ও সংযুক্তা মেননের সাথে কাডুভা চরিত্রে অভিনয় করেছেন পৃথ্বীরাজ সুকুমারন। পৃথ্বীরাজ প্রোডাকশনের ব্যানারে যৌথভাবে প্রযোজনা করেছেন সুপ্রিয়া মেনন এবং ম্যাজিক ফ্রেমের মালিক লিস্টিন স্টিফেন। ছবিটির সঙ্গীত এবং ব্যাকগ্রাউন্ড স্কোর তৈরি করেছেন জেকস বেজয়।
সঙ্গীত পরিচালক থামনের মালায়ালম ভাষায় অভিষেকের সাথে ছবিটি ঘোষণা করা হয়েছিল। কিন্তু তিনি কোনো কারণে প্রজেক্ট ছেড়ে চলে যান। পরে ছবির সঙ্গীত তৈরি করেন জেকস বেজয়।
"কাডুভা" ৭ জুলাই ২০২২-এ মুক্তি পায়। এছাড়াও, ছবিটি তামিল, কন্নড়, হিন্দি এবং তেলুগু ভাষায় ডাব করা সংস্করণে মুক্তি পাবে। এটি প্রাথমিকভাবে ৩০ জুন ২০২২-এ একটি প্রেক্ষাগৃহে মুক্তির জন্য নির্ধারিত ছিল। দলটি বেঙ্গালুরু এবং চেন্নাইতে একটি ইভেন্টে ছবিটির প্রচার করেছিল ।
ফিল্মটির ডিজিটাল স্ট্রিমিং স্বত্ব অ্যামাজন প্রাইম ভিডিও এবং হিন্দি সংস্করণ ডিজনি+ হটস্টার দ্বারা অধিগ্রহণ করা হয়েছে । ফিল্মটি ৪ আগস্ট ২০২২ থেকে অ্যামাজন প্রাইম ভিডিওতে ডিজিটালি স্ট্রিম করা হয়েছিল । ফিল্মটির স্যাটেলাইট স্বত্ব সূর্য টিভির কাছে বিক্রি করা হয়েছিল ।
তায়ীসিত আর্জতায়ীকুল

তায়ীসিত আর্জতায়ীকুল (জন্ম ৯ জানুয়ারী ১৯৪১) একজন থাই স্প্রিন্টার। তিনি ১৯৬৪ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
সুথি মান্যকাস

সুথি মান্যকাস (জন্ম ১০ আগস্ট ১৯৩৮) একজন থাই স্প্রিন্টার। তিনি ১৯৬০ গ্রীষ্মকালীন অলিম্পিক এবং ১৯৬৪ গ্রীষ্মকালীন অলিম্পিকে ১০০ মিটারে প্রতিদ্বন্দ্বিতা করেছিলেন।
পাকিস্তান নৌবাহিনী একাডেমী

পাকিস্তান নৌবাহিনী একাডেমী যেটা পিএনএস র‍্যাহবার বা পাকিস্তান নৌঘাঁটি র‍্যাহবার নামেও পরিচিত হচ্ছে পাকিস্তান নৌবাহিনীর কর্মকর্তা ক্যাডেটদের প্রশিক্ষণ কেন্দ্র যেখানে কমিশন প্রদান করা হয়।
১৯৪৭ সালের ১৪ আগস্ট পৃথিবীর মানচিত্রে পাকিস্তান নামের একটি নতুন রাষ্ট্র তৈরি হয় এবং রাজকীয় ভারতীয় নৌবাহিনীর মুসলিম সদস্যদের নিয়ে তৈরি হয় রাজকীয় পাকিস্তান নৌবাহিনী; এই বাহিনীর শুরু থেকে ১৯৬০-এর দশকের পর্যন্ত কোনো নিজস্ব প্রশিক্ষণ কেন্দ্র ছিলো না পিএনএস হিমালয় নৌ ঘাঁটি ছাড়া যেখানে নাবিক রিক্রুটদের প্রশিক্ষণ হতো।
পাকিস্তানের স্বাধীনতার সময় থেকে ষাটের দশক পর্যন্ত পাকিস্তানের নৌ ক্যাডেটদেরকে প্রশিক্ষণের জন্য ব্রিটেন পাঠানো হতো। ১৯৬০ সালে পিএনএস বাবরকে ক্যাডেটদের প্রশিক্ষণের জন্য স্বল্প সময় ব্যবহার করা হয়েছিলো যেটা ছিলো একটা ক্রুজার যুদ্ধ জাহাজ।
১৯৭০ সালে র‍্যাহবার নৌ ঘাঁটিতে একাডেমীটি তৈরি করা হয়।
২০২২ কমনওয়েলথ গেমসে সৈকত ভলিবল

২০২২ কমনওয়েলথ গেমসে সৈকত ভলিবল হল কমনওয়েলথ গেমসে সৈকত ভলিবলের দ্বিতীয় আসর ও ইংল্যান্ডে অনুষ্ঠিত কমনওয়েলথ গেমসে প্রথম। পুরুষদের ও মহিলাদের দুটো ইভেন্টই ৩০ জুলাই থেকে ৭ আগস্ট ২০২২ পর্যন্ত অনুষ্ঠিত হচ্ছে।
১ জুলাই ২০২২-এ পূর্ণাঙ্গ সূচি ঘোষিত হয়।
প্রতিযোগিতাগুলি স্মিথফিল্ডের ব্রাউনফিল্ড সাইটে একটি অস্থায়ী গেম-টাইম ভেন্যুতে অনুষ্ঠিত হবে।
ঐ স্থানে ৩x৩ বাস্কেটবল, ৩x৩ হুইলচেয়ার বাস্কেটবল এবং ম্যারাথন শুরু হবে; গেমসের পরে, এটি সাইটটি একটি পুনঃউন্নয়ন প্রকল্পের সাপেক্ষে ভেঙে ফেলা হবে।
দুই ইভেন্ট মিলিয়ে মোট ১২টি দল উত্তীর্ণ হয়।
সেরাঙ্গুন

<templatestyles src="Module:Infobox/styles.css"></templatestyles>
সেরাঙ্গুন ( ) হল সিঙ্গাপুরের উত্তর-পূর্ব অঞ্চলে অবস্থিত একটি পরিকল্পিত এলাকা এবং আবাসিক এলাকা ।
সেরাঙ্গুনের উত্তরে সেংকাং, পূর্বে হউগাং, পশ্চিমে আং মো কিও এবং বিশান, পাশাপাশি দক্ষিণে তোয়া পায়োহ । সেরাঙ্গুন পরিকল্পিত এলাকায় মোট সাতটি সাবজোন রয়েছে: সেরাঙ্গুন সেন্ট্রাল, লরং চুয়ান, আপার পায়া লেবার, সেরাঙ্গুন গার্ডেন, সেরাঙ্গুন নর্থ, সেলিতার হিলস এবং সেরাঙ্গুন নর্থ ইন্ডাস্ট্রিয়াল এস্টেট। 
পুরনো সেরাঙ্গুন বাস ইন্টারচেঞ্জটি ১৩ই মার্চ ১৯৮৮ সালে সেরাঙ্গুন সেন্ট্রাল এর পাশে খোলা হয়েছিল। এটি পরবর্তীতে নেক্স-এ ৩ সেপ্টেম্বর ২০১১ তারিখে স্থানান্তরিত হয়। 
নর্থ ইস্ট এমআরটি লাইনের একটি বড় অংশ সেরাঙ্গুন রোড বরাবর অবস্থিত । এই রাস্তার পাশে অবস্থিত স্টেশনগুলি লিটল ইন্ডিয়া থেকে কোভান পর্যন্ত বিস্তৃত।
আপার সেরাঙ্গুন রোড সিঙ্গাপুরের অন্যতম পুরনো এবং ব্যস্ততম রাস্তাগুলির মধ্যে একটি। এই সড়কটি উত্তর-পূর্ব অঞ্চলকে কেন্দ্রীয় (সেন্ট্রাল) এলাকার সাথে সংযুক্ত করে।
অন্যান্য গুরুত্বপূর্ণ সড়কগুলির মধ্যে রয়েছে ইয়ো চু কাং রোড, আপার পায়া লেবার রোড, বার্টলি রোড, ব্র্যাডেল রোড এবং আং মো কিও অ্যাভিনিউ ৩।
, এ এলাকায় মোট ৫টি প্রাইমারী স্কুল, ৪টি সেকেন্ডারি স্কুল এবং নানইয়াং জুনিয়র কলেজ অবস্থিত।
সেরাঙ্গুন নেবারহুড ১, নেবারহুড ২ এর কিছু অংশ এবং সেরাঙ্গুন গার্ডেন, আলজুনিদ জিআরসি (সেরাঙ্গুন বিভাগ) এর অধীনে পড়ে। এটি ওয়ার্কার্স পার্টি দ্বারা পরিচালিত হয়। অপরদিকে, আপার পায়া লেবার রোডের আশেপাশের এলাকাটি আলজুনিড জিআরসি পায়া লেবার বিভাগের মধ্যে অবস্থিত। ২০০৬ সালের আগে, সেরাঙ্গুন বিভাগটি মেরিন প্যারেড জিআরসি -এর অন্তর্গত ছিল, যা আজ অবধি ব্র্যাডেল হাইটস বিভাগে সেরাঙ্গুন নেবারহুড ২, ৩ এবং ৪ পরিচালনা করে। সেরাঙ্গুন নর্থের নেবারহুড ৫ আং মো কিও জিআরসি (জালান কায়ু বিভাগ) এর অধীনে পড়ে।
শান্তনু সেন

শান্তনু সেন একজন ভারতীয় চিকিৎসক এবং রাজনীতিবিদ। তিনি কলকাতা পৌরসংস্থার কাউন্সিলর ছিলেন। তিনি পশ্চিমবঙ্গের রাজ্যসভার সদস্য। তিনি ভারতীয় মেডিকেল অ্যাসোসিয়েশনের সভাপতি ছিলেন।
সংসদ সদস্য, রাজ্যসভা

রাজ্যসভার একজন সংসদ সদস্য (সংক্ষেপে: এমপি) হলেন ভারতের সংসদের দুটি কক্ষের একটিতে (রাজ্যসভা) ভারতীয় রাজ্যগুলির প্রতিনিধি। রাজ্যসভার সাংসদরা একক হস্তান্তরযোগ্য ভোটের মাধ্যমে আনুপাতিক প্রতিনিধিত্বের পদ্ধতিতে রাজ্য বিধানসভার নির্বাচিত সদস্যদের ইলেক্টোরাল কলেজ দ্বারা নির্বাচিত হন। ভারতের পার্লামেন্ট দ্বিকক্ষ বিশিষ্ট; রাজ্যসভা (উচ্চ কক্ষ অর্থাৎ রাজ্য পরিষদ) এবং লোকসভা (নিম্ন কক্ষ বা জনগণের কক্ষ)। রাজ্যসভার মোট সদস্য সংখ্যা লোকসভার সংসদ সদস্যদের চেয়ে কম এবং নিম্নকক্ষের (লোকসভা) চেয়ে বেশি সীমাবদ্ধ ক্ষমতা রয়েছে। রাজ্যসভার সদস্যপদ লোকসভার সদস্যপদ থেকে ভিন্ন, এটি একটি স্থায়ী সংস্থা এবং যে কোনো সময় বিলুপ্ত করা যায় না। যাইহোক, প্রতি দ্বিতীয় বছর, সদস্যদের এক তৃতীয়াংশ অবসরপ্রাপ্ত হয় এবং প্রতি তৃতীয় বছরের শুরুতে নতুন নির্বাচন এবং রাষ্ট্রপতি মনোনয়নের মাধ্যমে শূন্যপদ পূরণ করা হয়।